《留别伯寿兄》
宋代·喻良能

相过不惮远，相迎慰所思。
须知对床处，绝胜陟冈时。
夜雨论畴昔，秋风惜别离。
明年楚东景，准拟共题诗。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。